text: Ny mangedobbelt lottomillionær i Vorbasse
  07 juli 2014 kl. 09.14
  En heldig lottospiller fra Vorbasse har vundet 18 millioner kroner.
  Hvis du har købt Lottokuponer hos SuperBrugsen i Vorbasse, så er det en rigtig god ide, at få checket kuponerne.
  Der var nemlig dobbelt jackpot i lørdagens trækning og det udnyttede en enkelt spiller fra Vorbasse.
  Som den eneste ramte spilleren de syv rigtige og det giver en gevinst på 18.015.539 kroner.
  Og der er stadig håb.
  Danske Spil har endnu ikke hørt fra den heldige vinder.
  